അന്വറിന്റെ ഭാര്യപിതാവിന്റെ റോപ്വേ പൊളിക്കാന് നോട്ടീസ് കോഴിക്കോട്: നിലന്പൂര് എംഎല്എ പി.വി.അന്വറിന്റെ വിവാദമായ വാട്ടര് തീം പാര്ക്കിന്റെ ഭാഗമായി ചീങ്കണ്ണിപ്പാലിയില് അനുമതിയില്ലാതെ നിര്മിച്ച റോപ്വേ പൊളിച്ചുമാറ്റാന് നോട്ടീസ്. 5 ദിവസത്തിനകം റോപ്വെ പൊളിച്ചു നീക്കണമെന്നാവശ്യപെട്ട് മലപ്പുറം ഊര്ങ്ങാട്ടിരി പഞ്ചായത്ത് സെക്രട്ടറിയാണ് പി വി അന്വര് എംഎല്എയുടെ ഭാര്യാപിതാവ് അബ്ദുള് ലത്തീഫിന് നോട്ടീസ് നല്കിയത്. റോപ്വെ പൊളിച്ചു നീക്കാന് നടപടിയെടുക്കണമെന്ന് ആവശ്യപെട്ട് നിലമ്ബൂര് സ്വദേശി എം പി വിനോദ് നേരത്തെ നിരവധി പരാതികള് നല്കിയിരുന്നെങ്കിലും നടപടിയുണ്ടായിരുന്നില്ല. തുടര്ന്നാണ് വിനോദ് പഞ്ചായത്ത് ഓംബുഡ്സ്മാനെ സമീപിച്ചത്. സമയ പരിധിക്കുള്ളില് പൊലിച്ചു നീക്കിയില്ലെങ്കില് പഞ്ചായത്ത് ചിലവില് പൊളിച്ചു നീക്കുമെന്നും ഈ തുക ഉടമയില് നിന്ന് ഈടാക്കുമെന്നും ഉത്തരവിലുണ്ട്. നിയമവിരുദ്ധമായി കെട്ടിയ തടയണ സമീപത്തെ ആദിവാസി കുടുംബങ്ങളുടെ ജീവനും സ്വത്തിനും ഭീഷണിയാണെന്നാണ് പരാതിയില് പറയുന്നത്. കരാര് പ്രകാരം സ്വന്തമാക്കിയ സ്ഥലത്ത് മലയിടിച്ച് ആദിവാസികള്ക്ക് കുടിവെള്ളമാകേണ്ട കാട്ടരുവിയില് തടയണകെട്ടിയത് പി വി അന്വറാണെന്നും പിന്നീട് തടയണ നില്ക്കുന്ന സ്ഥലം ഭാര്യാപിതാവിന്റെ പേരിലേക്ക് മാറ്റിയെന്നുമാണ് വിനോദിന്റെ പരാതി. അബ്ദുല് ലത്തീഫിന്റെ പേരില് വെറ്റിലപ്പാറ വില്ലേജിലെ ചീങ്കണ്ണിപ്പാലിയിലുള്ള ഭൂമിയിലാണ് റോപ്വേ. എംഎല്എയുടെ പേരില് വില്പന കരാര് എഴുതിയശേഷം നീര്ചോല തടഞ്ഞ് ഭൂമിയില് തടയണ നിര്മിച്ചതായി വില്ലേജ് ഓഫീസര് കളക്ടര്ക്ക് റിപ്പോര്ട്ട് ചെയ്തിരുന്നു. നിര്മാണം നിയമവിരുദ്ധമാണെന്ന് ചൂണ്ടിക്കാട്ടി അന്നത്തെ ഡിഎഫ്ഒ, കളക്ടര്ക്ക് റിപ്പോര്ട്ട് നല്കി. തുടര്ന്ന് കളക്ടര് തടയണ നിര്മാണം തടഞ്ഞു.The post അന്വറിന്റെ ഭാര്യപിതാവിന്റെ റോപ്വേ പൊളിക്കാന് നോട്ടീസ് first appeared on MalayalamExpressOnline.